Document ID: /roh_data/filtered/fineweb-2-filterrobots_roh.jsonl.gz/5602

Tar ina show da sgular ad Arosa è la sonda suentermezdi crudà giu in pitschen aviun. Duas persunas èn mortas tar l'accident. Ils passagier da 60 onns è mort al lieu ed il pilot da 70 onns è lura mort èn il spital d'universitad a Turitg.
Sbagl da partenza
Tenor las indicaziuns da la polizia n'ha il pitschen aviun betg pudì partir endretg ed è collidà cun cordas d'atschal a la fin da la pista da partenza. Tras la collisiun è il pitschen aviun cupitgà ed ha chaschunà in incendi. L'incendi ha pudì vegnir stizzà dals preschents ed ils passagiers han pudì vegnir salvads or da l'aviun cun in indriz spezial. Las blessuras èn dentant stadas memia grevas.
La Polizia chantunala, la Rega, ils pumpiers d'Arosa, l'Alpinmedic Arosa ed il Care Team grischun èn stads en acziun. La cumpetenza da las investigaziun suenter in accident da sgol ha la procura publica federala.
RR novitads 21:00